Ідэя аб’яднання Паўночнай і Паўднёвай Асеціі не новая. Упершыню пра яе пачалі казаць пасля Кастрычніцкай рэвалюцыі. У часы існавання незалежнай Грузінскай рэспублікі бальшавікі спрабавалі стварыць у Паўднёвай Асеціі партызанскі рух, які выступаў пад нацыянальнымі лозунгамі. У 1920 годзе тут нават была абвешчана Савецкая ўлада, але меншавіцкі ўрад Грузіі здушыў паўстанне. Пасля ліквідацыі грузінскай незалежнасці са студзеня 1921-га па красавік 1922 года Паўднёва-Асецінская вобласць уваходзіла ў склад паўночна-каўказскай Горскай АССР у складзе РСФСР. Пасля яе вярнулі пад кантроль Тбілісі, надаўшы статус аўтаномнай вобласці.